ผอ.สลากยันเอกชนไม่ฟ้อง รบ.
&nbsp;ผอ.กองสลากฯยันเอกชนไม่ฟ้องรัฐบาล ย้ำทำตามกฎหมายมาโดยตลอด ด้านผู้แทนการค้าไทย ย้ำต้องไม่มีการพิมพ์สลากเพิ่ม
19 ก.พ. 2553

ผอ.กองสลากฯยันเอกชนไม่ฟ้องรัฐบาล ย้ำทำตามกฎหมายมาโดยตลอด ด้านผู้แทนการค้าไทย ย้ำต้องไม่มีการพิมพ์สลากเพิ่ม
นายวันชัย สุระกุล ผู้อำนวยการสำนักงานสลากกินแบ่งรัฐบาลกล่าวในงาน สัมมนาเรื่องการบริหารจัดการโครงการจำหน่ายสลากด้วยเครื่องอัตโนมัติ ที่จัดโดยคณะกรรมาธิการการเงิน การคลัง การธนาคาร และสถาบันการเงิน วุฒิสภา โดยกล่าวถึงความคืบหน้าในการดำเนินโครงการว่า บริษัทเอกชนจะไม่มีการฟ้องร้องสำนักงานสลากฯ แต่อย่างไรก็ตาม สำนักงานสลากกินแบ่งรัฐบาล จะต้องดำเนินการตามนโยบายของรัฐบาล ที่เห็นว่าการออกสลากออนไลน์อาจทำให้เกิดอาชญากรรมเพิ่ม พร้อมย้ำว่า องค์กรนี้ดำเนินการตามกฎหมายมาโดยตลอด
ด้านนายเกียรติ สิทธีอมร ประธานผู้แทนการค้าไทย ย้ำถึงแนวทางการศึกษาว่า ผลการศึกษาจะต้องไม่กระทบบริษัท สำนักงานสลากกินแบ่งรัฐบาล และผู้ด้อยโอกาส คนพิการ คนตาบอดที่ได้รับประโยชน์จากการขายสลาก จะต้องไม่พิมพ์สลากกินแบ่งเพิ่ม 
ทั้งนี้ ในส่วนของสำนักงานสลากกินแบ่งรัฐบาล กรรมการเล็งเห็นถึงปัญหา โดยเฉพาะปัญหาด้านการเมือง ซึ่งมักมีอิทธิพลในการทำงานของสำนักงานสลากกินแบ่ง บางครั้งมีการผลักดันที่รุนแรง หากไม่ทำตามจะถูกการเมืองเล่นงาน ซึ่งตนยืนยันกับข้าราชการว่า ให้เข้มแข็ง โดยนำเหตุการณ์ที่ผ่านมาเป็นบทเรียน